Иван Бунин
Когато слита в нощ безлунна…

Превод от руски: Кирил Кадийски, 2003

chitanka.info

Когато слита в нощ безлунна

над зданията тежък сън

и завилнялата фъртуна

изтръгва глух камбанен звън —

как страшно му е на сърцето!

Как вяло иде в тоя час

през стоновете на небето

невнятният метален глас!

Светът е пуст… И в лед — земята.

Сняг труповете е завял,

ехтят камбани в мрачината,

звездите гаснат в здрача бял

и на пустинното, велико,

всемирно гробище без свян

кръжи смъртта с дивашки кикот

и вее своя сив саван.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.